# Guia Ubuntu/Unity ubuntu 12.10
## Introducció a l'escriptori Unity

Des dels seus inicis, Ubuntu sempre ha utilitzat en la seva versió principal l'escriptori Gnome. Però des de la versió 11.04 van fer un canvi bastant important. Unity, que fins aquell moment era l'escriptori per les versions netbook, va passar a ser l'escriptori de la versió principal. Un dels arguments per aquest canvi és la lleugeresa d'aquest escriptori, donat que estava pensat per a netbooks que solen tenir recursos de maquinari més ajustats. Potser des de Canonical van pensar que a un ordinador convencional també l'hi aniria molt bé. Potser també ho van fer per un canvi de look, hi ha opinions per a tots el gustos.
La principal novetat és el llançador d'aplicacions que hi ha al costat esquerre. No es tracta d'un dock com fins ara es podia instal·lar a l'Ubuntu, sinó com una gran barra de botons (enllaços a programes) que se'n poden afegir i treure. En iniciar un programa que no hi sigui en aquesta barra lateral, aquest apareixerà a la barra indicant que està iniciat, aleshores, fent clic dret sobre el botó del programa, tindreu l'opció d'ancorar l'iniciador del programa a la barra lateral esquerre.
L'accés al programari el trobareu a la tecla Tauler d'Inici, a la part superior de la barra lateral representada amb el logo d'ubuntu. Si hi feu clic, tindreu accés a varis menús (com podeu veure a la captura de pantalla superior): Aplicacions Multimèdia, Aplicacions d'Internet, Més aplicacions, Cerca fitxers. També hi podreu accedir fent clic a la tecla representada amb el logo de Windows (entre ctrl i alt).
La tecla amb logo de Windows té dos usos amb Ubuntu: (en el cas del teclat d'un Mac, és la tecla de la poma)
1. Un clic curt per obrir les dreceres de programari.
2. Un clic prolongat per obrir el panell esquerre d'accés a programari. Fixeu-vos que en aquest cas cada icona té un número assignat, així doncs, sense l'ús del ratolí, tindreu l¡opció d'iniciar un programa prenent amb el teclat el número corresponent. Hi ha molta gent que li és més confortable no treure les mans del teclat.
Un cop heu accedit a aquest Tauler, a la part inferior hi trobareu diverses icones petites:
1. Retorn a l'inici del Tauler.
2. Aplicacions recentment utilitzades, aplicacions instaŀlades i aplicacions disponibles per baixar.
3. Accés a carpetes. Hi trobareu els documents recents i les carpetes predefinides del sistema: Documents, Música, Imatges, Vídeos i Baixades.
4. Música.
5. Vídeo.
A la part superior dreta hi teniu el menú Filtra els resultats per poder filtrar per tipus, data, etc.
També podreu anar d'un camp a l'altre prement simultàniament les tecles windows i tabulador, per tal d'anar més ràpid sense fer ús del ratolí.

## Panell superior

En aquest panell, en ordre aleatori, de dreta a esquerra hi podreu trobar:
* La primera icona, en forma de cercle, serveix per: Paràmetres del sistema, Monitors, Aplicacions d'inici, Actualitzacions de programari, Dispositius connectats, Impressores, Blocar la pantalla, Surt - per sortir a la pantalla d'entrada, Atura temporalment, Hiberna i Atura. La primera opció, Paràmetres del sistema, és una de les opcions més útils. En aquesta hi tindreu accés al Centre de Control, amb el qual tindreu control d'infinitats d'opcions de configuració del vostre sistema: Data i Hora, estalvi de pantalla, informació del sistema, comptes d'usuari, teclat, impressió, xarxa, suport d'idioma, etc.
* La que hi surt el nom d'usuari en ús hi tindreu accés a: canvi d'usuari, Sessió de convidat, Comptes en línia i comptes d'usuari.
* Tot seguit, data i hora.
* Control de volum. Amb el botó esquerre tindreu accés al regulador de volum, preferències de so i Rhythmbox (reproductor música).
* Icona de connexió de xarxa. Amb el botó esquerre podreu triar la connexió, i on diu "Edita les connexions", les podreu configurar.
* Indicador de bateria (en el cas d'un portàtil)
* Icona representada per un sobre. Accés als programes de comunicació: Xat, Correu, Twitter, Facebook, Ubuntu One.
* Bluetooth (en el cas que en tingueu)

## Panell lateral esquerre

En aquest panell hi ha accés directe a alguns programes ja definits. D'amunt a avall:
* Tauler. Icona amb logo Ubuntu. Per accedir al programari.
* Icona d'instal·lació de l'Ubuntu. En el cas d'utilitzar un Live CD.
* Carpeta de l'usuari. Obre el navegador de fitxers Nautilus.
* Navegador web FireFox.
* LibreOffice Writer
* LibreOffice Calc
* LibreOffice Impress
* Centre de programari de l'Ubuntu
* Ubuntu One. (http://ca.wikibooks.org/wiki/Guia_Ubuntu/Ubuntu_One)
* Paràmetres del sistema
* Espais de treball. Selecció d'escriptoris. Per triar un espai de treball cal fer doble clic.
* Paperera